ΟΥΕΦΑ Γιουρόπα Κόνφερενς Λιγκ

Το ΟΥΕΦΑ Γιουρόπα Κόνφερενς Λιγκ (αγγλικά: UEFA Europa Conference League) είναι μία ετήσια διασυλλογική ποδοσφαιρική διοργάνωση της ΟΥΕΦΑ, η οποία ξεκίνησε το 2021. Οι ομάδες προκρίνονται στη διοργάνωση με βάση την επίδοση τους στα εθνικά πρωταθλήματα και κύπελλα. Είναι η τρίτη σημαντικότερη διασυλλογική διοργάνωση στην Ευρώπη μετά το Τσάμπιονς Λιγκ και το Γιουρόπα Λιγκ. Η αρχική (προσωρινή) ονομασία που δόθηκε στην μελλοντική διοργάνωση ήταν ΟΥΕΦΑ Γιουρόπα Λιγκ 2. Η επίσημη και οριστική ονομασία (ΟΥΕΦΑ Γιουρόπα Κόνφερενς Λιγκ) ανακοινώθηκε στις 24 Σεπτεμβρίου 2019. Σύμφωνα με τον προγραμματισμό της ΟΥΕΦΑ, η διοργάνωση ξεκίνησε την περίοδο 2021-22 και αποτελεί ένα χαμηλότερο επίπεδο του Γιουρόπα Λιγκ του οποίου οι ομάδες θα μειωθούν σε 32 στη φάση των ομίλων. Στη διοργάνωση δίνεται ευκαιρία να συμμετέχουν ομάδες από τις ομοσπονδίες μέλη της ΟΥΕΦΑ με χαμηλή βαθμολογία στην κατάταξη της ΟΥΕΦΑ. Συγκεκριμένα οι ομάδες που τερματίζουν στην δεύτερη, στην τρίτη και στην τέταρτη θέση (δεύτερος προκριματικός γύρος).

 Συνολικά, 32 ομάδες θα συμμετάσχουν στη διοργάνωση κατά τη διάρκεια της σεζόν, συμπεριλαμβανομένης τουλάχιστον μιας ομάδας από κάθε ένωση (55 ενώσεις) και τους 46 συλλόγους που μεταφέρονται είτε απ' το Τσάμπιονς Λιγκ είτε από το Γιουρόπα Λιγκ. Ο αριθμός των ομάδων από τις οποίες εκπροσωπείται κάθε χώρα στο Κόνφερενς Λιγκ καθορίζεται από την κατάταξη της χώρας στην ΟΥΕΦΑ. Έτσι, για την πρώτη σεζόν της διοργάνωσης, 2021-22, ο καταμερισμός των ομάδων που θα εκπροσωπήσουν τις χώρες τους έχει ως εξής: 1 ομάδα για καθεμία από τις 5 πρώτες χώρες της κατάταξης της ΟΥΕΦΑ 2 ομάδες για καθεμία από τις χώρες των θέσεων 6-15 της κατάταξης της ΟΥΕΦΑ 3 ομάδες για καθεμία από τις χώρες των θέσεων 16-30 της κατάταξης της ΟΥΕΦΑ 1 ομάδα από τη 31η χώρα της κατάταξης της ΟΥΕΦΑ 3 ομάδες για καθεμία από τις χώρες των θέσεων 32-50 της κατάταξης της ΟΥΕΦΑ 2 ομάδες για καθεμία από τις χώρες των θέσεων 51-55 της κατάταξης της ΟΥΕΦΑ Πριν από τη φάση των ομίλων της διοργάνωσης θα υπάρχουν τρεις γύροι προκριματικών και ένας γύρος πλέι-οφ (που θα χωρίζεται στο κύριο μονοπάτι των ομάδων που έχουν προκύψει από τους 3 προκριματικούς γύρους και στο μονοπάτι των πρωταθλητών για τις ομάδες που μεταβιβάζονται από το ΟΥΕΦΑ Τσάμπιονς Λιγκ και ΟΥΕΦΑ Γιουρόπα Λιγκ). Έτσι, στη φάση των ομίλων θα υπάρξουν 32 ομάδες, εκ των οποίων οι 10 θα είναι αυτές που έχουν αποκλειστεί από τα πλέι-οφ του Γιουρόπα Λιγκ, και οι άλλες 22 θα προκύψουν από τους προαναφερθέντες γύρους προκριματικών και πλέι-οφ. Η παρακάτω λίστα της ΟΥΕΦΑ εξηγεί αναλυτικά ποιες ομάδες (συμπεριλαμβανομένων ορισμένων νικητών εθνικών κυπέλλων) εισέρχονται από ποιες ενώσεις και σε ποιους γύρους, καθώς και πώς μεταφέρονται οι σύλλογοι από τις άλλες δύο διοργανώσεις (UEFA Champions League και UEFA Europa League). 8 όμιλοι των 4 ομάδων με παιχνίδια εντός κι εκτός έδρας και στη συνέχεια νοκ-άουτ παιχνίδια των 16 καλύτερων, προημιτελικά, ημιτελικά και ο τελικός Ένας επιπλέον νοκ-άουτ γύρος πριν τη φάση των "16". Σε αυτόν θα αναμετρούνται οι δεύτερες των ομίλων με τις ομάδες που τερμάτισαν στη 3η θέση των ομίλων του Γιουρόπα Λιγκ. Συνολικά, διεξαγωγή 141 αγώνων σε 15 αγωνιστικές εβδομάδες. Ο νικητής του Κόνφερενς Λιγκ κερδίζει αυτόματα το εισιτήριο για το Γιουρόπα Λιγκ της επόμενης περιόδου (εκτός και αν έχει εξασφαλίσει θέση στο Τσάμπιονς Λίγκ). Τα παιχνίδια γίνονται κάθε Πέμπτη στις 19:45 και στις 22:00. UEFA - ΟΥΕΦΑ Κόνφερενς Λιγκ UCL2 access list 2021–24